Аԥсны Аҵәахырҭатә банк атәылаҿы урыстәылатәи атәанчахәқәа рыҭара аграфик есымза еиқәнаршәоит.
Лаҵарамзатәи урыстәылатәи атәанчахәыҭара аграфик инақәыршәаны, лаҵара 17, 18 рзы атәанчахәы роуеит 1940 шықәсанӡа ииз атәанчаҩцәа, лаҵара 19, 20 рзы - 1941-1947 шықәсқәа рзы ииз, лаҵара 21, 25 рзы - 1948-1950 шықәсқәа рзы ииз, лаҵара 26, 27 рзы - 1951-1953 шықәсқәа рзы ииз, лаҵара 28, 31 - 1954-1956 шықәсқәа рзы ииз, рашәара 1, 2 рзы - 1957 шықәса рынахыс ииз атәанчаҩцәа.
Ԥхынгәымза анҵәамҭазы Аԥсны асоциалтә еиқәыршәареи адемографиатә политикеи рминистр Руслан Аџьба адырра ҟаиҵеит нанҳәамза инаркны урыстәылатәии аԥснытәии атәанчахәқәа Аҵәахырҭатә банк акассақәа рыла ршара ишалаго.
Жәабран 8 инаркны аԥсуа тәанчахәы мацара зауа атәанчаҩцәа аԥара роуеит абанкоматқәа рҟынтәи абанктә хсаалагақәа рыла.